Vraag & Antwoord | Timothy Kieswetter's Blog oor Gesonde Seksualiteit
Category Archives: Vraag & Antwoord
Posted on September 15, 2013 by Timothy Kieswetter
Die ouer vang hulle kind in die bad besig met hom/haarself speel…
Die ouer vind die kind iets op TV kyk met 'n ouderdomsbeperking…
Die ouer hoor 'n storie van die kind wat dokter dokter gespeel het…
Die ouer vind uit dat hulle kind het geëksperimenteer met dinge…
Ek is self 'n pa van drie dogtertjies en gaan uit my pad uit om hulle te beskerm. Maar dit is soms maklik om oor paranoïes te raak en jou kinders in die huis te wil toesluit totdat hulle,… nee wag tot verewig.
Posted in Vraag & Antwoord	| Leave a reply
Q & A "Gesonde drank gebruik in huwelik!?"
Posted on November 19, 2012 by Timothy Kieswetter
Hierdie vraag en antwoord verskyn in die Intiem tydskrif Des/Jan uitgawe. www.intiem.co.za
Ek is hierdie jaar 5 jaar getroud.. ek het my man ontmoet waar hy n gereelde drinker was, hy hou van sy drank.
Ek het nie veel daarin gelees nie want ons is jonk en dis nie abnormal vir n jong man om
Te wil kuier en drink nie,
Maar tyd het aangestap en ek het agter gekom hy drink glad nie minder nie.
Na ons kinders gebore is, het ek baie verantwoordelik begin raak, My man staan nog steeds daar waar hy gestaan het in die lewe. (ek verstaan nou hoekom mans kan se n vrou verander na sy die huwelik kontrak teken) – inteendeel ons wil verantwoordelik raak en mans wil stil staan in die lewe.
Hy drink elke aand tussen 2 en 5 glase drank (of dit nou bier of brandewyn of OBS is)
Ek het al vir hom gesê hy't n probleem, maar hy se al wanneer hy n probleem het is wanneer hy
Begin bottles per dag drink en in kroeë rond hang ..
Wel my probleem is, hoe hanteer ek dit van my kant af, los ek hom om aan te gaan sal hy dalk in n volledige alcoholic verander en hys nie 'in my oe" n baie goeie voorbeeld vir ons 2 dogtertjies nie, (nie as hy elke dag drink nie)
Of hou ek aan moan en verloor dalk so my man, want as ek met hom daaroor praat dan baklei ons
My man word nie gou dronk nie, hy sal ook nie in n kroeg gaan rond le nie, hy kan net dood eenvoudig nie
Net n glasie Coke of sprite drink as hy dors is nie, daar moet altyd drank in wees. En even as niemand drink nie
Sal hy nog steeds drink, al drink die res van die mense tee of koffie, hy sal dood eenvoudig sy bottle uit haal en vir Homself skink, (ek hang dan my kop in skaamte)
Is ek verkeerd? Is dit normal, en sal hy dit ontgroei as ek hom net los.
Let wel: ek karring glad nie aan hom hieroor nie, ek sal net nou en dan vir hom vra, waar kry hy geld vir n bottle as daar nie geld is vir kos nie, of ek dink hy drink bietjies baie vanaand.
Timothy Kieswetter antwoord:
Liewe anoniem, jy is verseker nie die enigste vrou wat in hierdie situasie haarself bevind nie. Kom ek begin om vir jou te antwoord op jou vraag, sal hy dit vanself ontgroei? Nee, ek dink nie so nie. Niemand van ons gaan somer net vir geen rede uit enige iets groei nie. Daar moet 'n ontwaking plaasvind. En vir sommige van ons vind so 'n ontwaking slegs plaas nadat ons ons koppe lelik gestamp het. Jou ontwaking het gebeur nadat jy kinders gekry het. Vir sommige vrouens voel ma-word soos een groot kopseer. Maar dit forseer jou om te groei en volwasse te raak.
'n Man aan die ander kant bly vir langer 'n 'kind' in baie opsigte want eers was dit hulle moeders wat vir hulle gesorg het en nou is dit hulle vroutjies. Hulle kan nog steeds terug sit en doen wat hulle wil.
Maar hier kom die probleem om die hele tyd jou man se drank probleem op te bring. Hy dink nie dit is 'n probleem nie, want volgens hom moet hy eers elke dag bottels uitdrink en in die kroeg eindig, voordat hy 'n probleem het. (Wat vir my sê daar is iemand in sy kinderjare wat vir hom hierdie voorbeeld gestel het) So om elke keer met hom te baklei oor sy drankprobleem en hy is nie in die kroeg nie, gaan hy net jou bekommernis afskryf aan vroulike bitchiness.
So hier is wat jy aan hom moet kommunikeer. Hoekom is sy huidige drank gebruik vir jou 'n probleem?
Tree hy anderste op as hy dronk is? Praat hy sleg met jou? Is hy kortaf met die kinders dan?
Jy moet vir hom wys dat sy huidige drank gebruik al sit hy nie in die kroeg nie, 'n probleem is.
Maar as jy slegs 'n probleem het met die drank omdat dit sosiaal sleg lyk of dat dit nie jou smaak is nie, dan stel ek voor jy ondersoek jou hart vir die eintlike probleem en ware issue. Dalk is dit omdat jy voel jy is die enigste ouer en dat hy jou nie genoeg help nie? Dan het die probleem niks te doen met sy drank gebruik nie, maar dat jy uitgeput en alleen voel. Kommunikeer dit so oor aan hom en los die drank, want dit is dan nie die rede hoekom jy so kwaad voel nie.
Posted in Intiem Tydskrif, Vraag & Antwoord	| 1 Reply
Hoekom sê my man nee vir seks maar ja vir porn?
Posted on September 22, 2011 by Timothy Kieswetter
Bevind jy jouself in dieselfde situasie? Jy is sexy met 'n hoë libido, maar hy masturbeer en kyk eerder porn!
Wel, daar kan net 'n sielkundige rede hieragter sit! Elke man sit met dieselfde vraag: "Is ek mans genoeg?" Mans doen verskillende dinge om hulle manlikheid te bevestig. Party stoot gewigte by die gym, ander klim die korporatiewe leer en party slaap rond en gaan na ontkleedans-klubs toe. Ander kyk weer na pornografie en masturbeer – alles in die naam van manwees. Dit laat hom soos 'n man voel!
Maar hoekom kan hy nie saam met jou slaap om soos 'n man te voel nie? Dis omdat hy voel dat hy in daardie area gefaal het. Dalk sukkel hy met premature-ejakulasie, dalk sukkel hy jou 'n orgasme te laat bereik. Dalk neem sy gedagtes hom na ander plekke toe . . .
Dalk voel hy skuldig oor iets wat hy gedoen het.
Die grootste oorsaak is dat hy nie jou kan "face" nie. Die vrou vir wie hy baie lief is, veroorsaak dat hy skaam voel . . . en baie skuldig voel. En dis hierdie skuldgevoel, of gevoel van ek is nie man genoeg nie, want hom weer terug pornografie toe stuur!
Hoe breek 'n mens die siklus? Hoe laat jy jou man soos 'n man voel?
1. Bevestig sy manlikheid met jou woorde.
– Komplimenteer hom oor sy voorkoms. (Mans wil ook hoor dat hulle goed en sexy lyk.)
– Wanneer julle liefde maak, vertel hom dat hy jou plesier, dat sy penis vir jou mooi/groot/viriel is.
– Spog met hom voor julle vriende en familie. Vertel hulle hoe hard hy werk en hoe goed hy met die kinders is.
– Vertel hom hoe baie jy hom waardeer.
2. Bevestig sy manlikheid met jou dade.
– Hanteer jou man soos die hoof van die huis. Wys hom jy respekteer hom.
– Smelt sy skudgevoel weg met jou liefde en aanvaarding.
3. Wees sy berader
Dit sal goed wees vir sekere mans om formele berading te kry maar min mans sal instem vir so iets. So hoe kan jy sy berader wees?
Die Here het die huwelik geformuleer sodat mense heel kan word deur verhouding met mekaar. Wetenskap het bewys dat ons maats kies volgens die pyn wat in ons harte is van ons kinderdae. Dikwels sal ons eggenoot ons juis toets of seermaak op 'n soortgelyke saak waarmee ons as kinders geworstel het. Nou is dit ons groot voorreg om Jesus te wees vir mekaar en deur kommunikasie en onvoorwaardelike liefde mekaar se wonde te genees.
So, gesels met jou man oor dinge wat met hom as seun en tiener gebeur het. In 'n informele gesprek waar julle gemaklik gesels oor julle verlede kan julle albei die volgende vrae bespreek:
* Wat was jou pa en ma se houding oor seks?
* Wat was jou eerste seksuele ondervinding?
* Was jy ge'bully' op skool?
* Hoe en wanneer het jy jou eie seksualiteit ontdek/ begin eksperimenteer?
Deur openlik met mekaar te praat, gaan julle mekaar beter kan verstaan en sal dit positiewe gevolge in julle sekslewe hê. Jou man moet jou sό kan vertrou dat hy vir jou sal sê wanneer hy porn gekyk het. Soos wat die vertrouensverhouding groei, sal hy ook later vir jou kan sê voordat hy porn kyk en wanneer hy in die versoeking is om dit te doen. Jakobus sê dat julle jul sondes eerlik teenoor mekaar moet bely en vir mekaar moet bid sodat julle gesond kan word. Die gebed van 'n gelowige het groot krag.
En wat doen jy met jou eie seer oor jou man wat porn kyk? Vertel hom hoe dit jou laat voel en neem ook jou gevoelens na die Here toe. Praat jou hart uit en Hy sal jou weer kom nuut maak en jou leer om te vergewe soos Hy vergewe.
Vra jou man om vir jou te sê as hy weer in die versoeking is om porn te kyk en dat jy l 'n plan sal maak om hom te help. Natuurlik moet hy ook sy deel bydrae, maar die stryd is groot en jy sal moet kan help waar jy kan.
En onthou, bo alles moet julle mekaar hartlik liefhê, want die liefde bedek alles.
Posted in Vraag & Antwoord	| 7 Replies
MY MAN SE WERK STEEL ONS HUWELIK
Posted on June 1, 2011 by Timothy Kieswetter
MY MAN SE WERK STEEL ONS HUWELIK"Kan julle asseblief 'n artikel plaas oor hoe 'n vrou dit moet hanteer as haar man 'n beroep beklee wat hom gereeld van die huis af wegneem en veroorsaak dat hy gevolglik sy gesin tweede moet plaas ter wille van sy werk. Vriende en familie sê bloot dat ek as vrou dit moet verstaan, my man moet respekteer en aan sy behoeftes moet voorsien. Dat my behoeftes buigbaar moet wees, maar hoe bereik ons daardie punt waar daar aan beide van ons se behoeftes voldoen word?" – Nadia
Timothy Kieswetter, 'n Bybel- en seksualiteitskenner, antwoord:
Ek dink dat jou behoeftes net so belangrik soos jou man s'n is. Dit gebeur té gereeld dat 'n man sý ding doen en 'n vrou hare. Dit los een of albei van julle gefrustreerd en uitgeput. Dit hoef egter nie so te wees nie, Nadia. Ek glo ook nie dit is hoe God dit bedoel het om te wees nie. Hy het Eva gebring om vir Adam te help. Nie om sy slaaf te wees of agter hom skoon te maak nie, maar om hom te help met dieselfde taak wat God vir Adam gegee het. Ek glo 'n bietjie vooruitbeplanning kan wondere vir enige huwelik verrig. Dit is maklik om een dag op 'n keer te leef en dit hou sekere voordele in, maar jy word maklik vasgevang in jou huidige situasie. Ek vra altyd vir paartjies om my te vertel van hul vyf-, tien- en 25-jaar doelwitte en planne. Die meeste van die tyd kan hulle nie vir my 'n antwoord gee nie. Kom ons veronderstel dat jy en jou man 'n duidelike doelwit en plan het oor waar julle wil bly, wanneer julle kinders wil kry en so meer . . . dan sal dit vir julle makliker wees om tydelike opofferings te maak. Maar as die toekoms wat julle vir julself beplan, nie van hom vereis om 'n werk te aanvaar wat die meeste geld huis toe bring nie, sal dit makliker wees vir hom om 'n ander werk te soek wat beter by jul plan inskakel. Wanneer julle weet waarnatoe julle mik, raak die dag-tot-dag se vrag makliker om te dra.
Stuur jou vra na timothy@gesondeseks.co.za
Raak deel van ons Facebook groep http://www.facebook.com/gesondeseks
Posted in Intiem Tydskrif, Vraag & Antwoord	| Leave a reply
Posted on May 20, 2011 by Timothy Kieswetter
Stuur jou vrae na timothy@gesondeseks.co.za of stuur dit via Facebook. (Almal bly anoniem)
Vraag: My seuntjie het begin om met homself te speel! Wat nou?
Posted on April 26, 2011 by Timothy Kieswetter
Vraag: hi, ek het 'n vragie vir Timothy. My seun (11) het begin ontdek wat lekker is en is eintlik so onskuldig, gaan le sommer op my sitkamer bank op sy maag en … Ek weet nie hoe om dit te hanteer sonder om hom te knou op seksueele gebied nie, los ek hom of jaag ek hom kamer toe of verbied ek hom om dit te doen? Is dit gesond? – Anoniem
Antwoord: Dit is baie gesond en normaal en moenie negatief daarop reageer nie. al wat jy wel vir hom moet leer, is wat privaat gedoen kan word en wat kan publiek gedoen word. leer dat in die publiek vat jy nie aan jouself nie of 'expose' jy nie jouself nie. maar as jy bad of in die bed alleen le kan jy maar vat as dit lekker is
Ek het my vriendin se man per ongeluk gesoen!?!
Posted on April 7, 2011 by Timothy Kieswetter
Vraag – "Ons was onlangs 'n klomp vriende by 'n braai en het lekker gekuier. Ek en my vriendin se man het in die gang in mekaar vasgeloop en voor ons ons kon kry, het ons mekaar gesoen. Ons het onmiddelik weer opgehou en albei besef ons het miskien een drankie te veel ingehad. Dit pla my baie. Daar is definitief niks tussen my en my vriendin se man nie, maar wat nou? Moet ek my man vertel dat dit een onbesonne oomblik was? Moet ons die vriendskap verbreek? Of moet ons maak of daar niks gebeur het nie…?"- Anoniem, Standerdton.
Anoniem as jy al my advies vir ander gelees het, sal jy weet dat ek glo in 'n huwelik waar beide man en vrou 100% alles van mekaar weet en okay is daarmee. Dit is tog die enigste manier om iemand waarlik lief te hê, wanneer jy waarlik die persoon heeltemal ken. So die ideaal is en waarnatoe jy sal moet strewe is om vir jou man te vertel. Die rede hoekom ek nie in geheime glo nie, want dit is soos kanker wat jou van binne opeet. Maar ek moet hier ook noem dat jy jou tydsberekening moet reg kry, want die nuus gaan heel waarskynlik jou man omkant vang. As julle alreeds sterk kommunikasie kanale tussen julle het, gaan voort en vertel hom. As julle nie regtig diep dinge met mekaar deel nie, is dit dalk nie die beste onderwerp om mee te begin nie. Begin om iets uit jou verlede te deel wat hy nog nie van jou weet nie. Wanneer jy en jou maat 'kaal' staan voor mekaar deur om oop en eerlik te kommunikeer is dit belangrik om aanvallend of 'defensive' te raak nie. As hy kwaad reageer, moenie jouself verdedig nie, bly by 'ek is jammer ek het jou seer gemaak.'
Aangaande jou vraag oor die toekoms van die vriendskap? Ek dink nie jy hoef enige iets drasties te doen nie, maar waak net jou hart en as jy enigsins gevoelens begin ontwikkel vir hom is dit tyd om drastiese stappe te oorweeg.
stuur jou vrae van timothy@gesondeseks.co.za
Wat moet ek doen as my kind begin vra oor seks?
Posted on March 9, 2011 by Timothy Kieswetter
Stuur jou vrae na timothy@gesondeseks.co.za
My dogtertjie is nou 4 en half jaar oud..sy het eergister by die huis gekom van die skool af en sy het uit die bloute aan tafel gesê dat babas uit jou piepie uit kom..ek het net gevra ..wie se so..en sy sê toe haar maatjie by die skool.. later het sy my badkamer toe geroep en gesê dat haartjies op jou piepie groei, ek het weer gevra 'oh wie se so..en sy sê toe weer die maatjie..en toe vra ek en wat sê sy nog.. en toe sê sy dat die maatjie het genoem dat sy moet op die klimraam bo gaan lê en toe vat sy aan my piepie..en gister het ek haar onder 'n stoel gekry waar sy haar broekie wegskuif en aan haar self vat…ek het haar net geroep en haar aandag afgetrek met 'n werkie wat sy vir my moes doen ….sy het vanoggend vir my gesê ook sonder dat ek haar gevra het dat haar maatjie haar in die sandput gewys het om daar te vat..hoe weet ek hoeveel van die dinge is waar en hoe hanteer ek my kind en die skool..ek het haar vandag by my gehou en net gesê ons gaan bietjie dorp toe.. ek het 'n afspraak met die juffrou vanmiddag..hoe hanteer ek die skool? My kop sing al want ek weet nie wat om te dink van alles nie…
Ek hoor jou bekommernis, maar ek wil jou terus stel dat dit alles normaal is. Hierdie is 'n goeie geleëntheid vir jou om die verhouding tussen jou en jou dogter te versterk en te sement vir daardie moeilike tienerjare wat voorlê. Neem jou dogtertjie uit vandag en gesels met haar oor seksualiteit. Vra vir haar wat se vraagies het sy nog oor iets wat haar maatjie genoem of gedoen het en dan beantwoord jy dit eerlik sonder om vir haar meer inligting te gee as wat sy voor vra.
Die speel met haarself is baie normaal en gesonde seksualiteit sluit in 'n gesonde kennis van jou eie liggaam. Kinders gaan deur fases van ondekking en ek glo dat ouers dit op 'n gesonde manier kan fasiliteer. So lank as dit nie 'n obsessie raak nie, is dit nie gevaarlik nie. Wat jy gedoen het deur om jou kind te vra om 'n werkie te kom doen is uitstekend! Jy het nie met haar geraas nie, maar ook nie aandag gegee aan wat sy doen nie.
Jy hoef ook nie te bekommerd te wees oor die maatjie wat aan haar vat en dinge leer nie, want wat jy hier beskryf is baie normaal en onskuldig. As jy of die juffrou gaan raas en 'n ding daaroor gaan maak gaan hulle meer stoute dinge doen in die geheim. Daar moet toesig wees op die speelgrond om te kyk dat kinders nie seer kry nie. Kinders moet geleer word om nee te sê. Maar dokter-dokter speel gaan daar wees en kinders moet eerder aangemoedig word om bene te verband en pleisters op te sit plaas, in plaas daarvan om aan mekaar se privaatdele te raak.
Leer jou kind dat seksualiteit gesond en goed is deur om nie negatief oor sulke dinge op te tree nie. Ek verstaan dit laat mens skrik, maar jou kind weet nog nie alles wat jy weet nie. Vir haar is dit net nog 'n interresante liggaamsdeel. Volwassenes maak dit vuil of lelik deur hulle optredes. Jou kind moet veilig by jou voel sodat sy alles met jou kan kom gesels.
Leer haar die verskil tussen wat is vir privaat en wat mens nie in die publiek mag doen nie.
bv. Dit is okay om saam met jou maatjie te praat oor sulke dinge, maar nie okay as iemand aan jou vat waar jy nie van hou nie.
Hoe jy hier gaan optree sal 'n groot onderbewuste boodskap vir jou dogtertjie stuur oor hoe om oor seksualiteit te voel.
Maak hierdie 3 punte vas:
1. Jy kan altyd met mamma kom gesels
2. Seksualiteit is gesond en goed
3. Wat is okay in publiek en wat moet privaat gehou word
Sterkte met vandag en moenie worry nie jy het tot dus ver alles reg gedoen. (dalk kan jy die juffrou meeting kanselleer of net vra om 'n oogie te hou, maar ek is net bang sy reageer te streng en dan maak dit die kinders net meer nuuskierig)
Ook sal ek noem net om veilig te wees om nie jou dogtertjie na die maatjie se huis laat kuier of alleen te veel met haar sal speel nie. By die skool en by jou huis, in 'n groep is fine, maar ons weet nie waar kry die maatjie haar seksuele informasie vandaan nie en ons wil nie jou kind aan daardie source blootstel nie.
Posted in Algemene info, Vraag & Antwoord	| Leave a reply
Dit is nie goed vir die mens om alleen te wees nie!?!
Posted on February 23, 2011 by Timothy Kieswetter
Alles wat geskape is was goed, behalwe…
Daarna sê die Here God: "Dis nie goed dat die mens alleen is nie. Ek sal vir hom 'n metgesel maak, sy gelyke wat hom kan help." (Ge 2:18)
Toe God alles geskape het was na elke skepping die opmerking dat dit goed was, dit was dus 'n kwalitatiewe stelling, 'n boom die mens en visse was God geskape, die kwaliteit onbeskryflik perfek! En dan is dit asof God dit oordink in Gen 2:18 die mens alleen eties nie goed nie.
Binne die raamwerk openbaar God sy Goddelike bloudruk van eenheid.
i.	Hoekom is eenheid vir God so belangerik?
God het Adam en Eva apart van mekaar gemaak; alleen en tog volmaak. God maak nie die vrou omdat hy sien dat Adam te kort kom nie, maar omdat dit sy lewe gaan verbeter.
Jou huweliksmaat moet jou lewe verbeter.
ii.	Die wêreld het onderdanigheid so negatief gemaak dat almal gelyk wil wees, hoe moet ek as gelowige na dit kyk?
Ek dink God het ons gelyk geskape, maar die vloek het ons verder van mekaar gedryf. Die man is gevloek om te werk en die vrou is gevloek om onderdanig aan haar man te wees. Vandag sien ons dat vrouens ook moet werk en dat mans nie meer die broek in die huis dra nie, so die vloek het maar net erger en erger geraak.
Hoe kan ons dit teen werk? Om terug te keur tot wat God ons voor gemaak het.
•	Adam wat 'n visie het en wat daarna toe werk.
•	Eva wat verlief raak op haar Adam se visie en missie en hom bystaan en help.
Al twee is uniek, individueel en ondersteun mekaar.
Mans wat luister vir hulle vrouens gee vir die vrou ruimte om in haar skeppingsdoel te beweeg HELP
Vrouens wat toelaat dat hulle mans die leiding neem, gee ruimte vir hom om sy skeppings doel te doen.
iii.	Timothy, wie moet die broek dra in ons huwelik? Is dit enigsins belangerik, hoe dink God daaroor?
Wel, as seksuoloog sal ek graag wil sien dat niemand die broek dra nie 😉
Die een is nie beter as die ander nie en al twee het respek vir mekaar.
Onthou jou huweliksmaat is veronderstel om mekaar se lewe te verbeter. So soms sal die man sterk wees en soms sal die vrou sterk wees, maar albei moet leer om op mekaar te steun.
iv. Wat is belangerik om te onthou as ek wil hê God moet my huwelik seën?
Te veel van ons wag dat God ons huwelike moet seën. In waarheid wag God dat ons ons eie huwelike seën, deur om mekaar se lewens te verbeter.
NB. jy moet jou reg opgee om in die reg te wees. Jy kan elke argument wen in jou huwelik en nog steeds op die punt van skei staan.
Posted in Gesonde Seksualiteit op Radio Namakwaland, Vraag & Antwoord	| Leave a reply
V.	Is vry sonde? Vry bedoelende vat, soen ens ens…
Posted on February 10, 2011 by Timothy Kieswetter
A.	Ek sal graag wil hoor wat is jou ens ens… 🙂 Die reëls wat die kerk vir ons gestel het rondom ons seksualiteit was bedoel om ons te beskerm, want verhoudings is dié plek waar ons die seerste kan kry. Maar ongelukkig het hierdie "reëls" – "Dit is sonde", "Dit moet wag tot die troudag", "Dit sal God se hartseer maak", "Dit is wellus", ook skuld gevoelens mee gebring en 'n swaar las op baie individue en paartjies kom sit. Reëls sonder om die groter konsep te verstaan gaan jou of rebels maak teen dit, of dit gaan jou gees knak. In hierdie geval sal seksuele skuld 'n groot gewig rondom jou verhouding wees. So ek gaan nie vir jou sê wat jy mag en nie mag doen nie. Ek gaan vir jou die groter prentjie skilder. Dit is jou lewe, jy kan jou eie besluite maak. (Wat die meeste van ons in elk geval doen)
1.	Erotiese liefde (Vry, vat, soen ens ens…) is alles deel van die liefde wat God vir die mens gegee het om te geniet. Spreuke 5:18-19 "Sing die lof van jou eie fontein, verheug jou oor jou eie vrou, so vol liefde, so mooi soos 'n takbok, soos 'n ribbok. Geniet voluit van haar liefkosings, laat dit jou deurentyd bedwelm."
En is dit nie so dat erotiese liefde ons almal bedwelm nie? Dit is goed dit moet so wees. Geniet dit.
2.	Trouheid (Commitment liefde) 'n mens se seksualiteit word nie aangeskakel eers wanneer jy trou nie. Die fisiese aantrekking begin by die oomblik wanneer julle mekaar se oë vir die eerste keer vang. En soos wat julle verhouding en liefde groei raak die trouheid (belofte om nie meer seer te maak nie) groter en groter. Erotiese liefde is blind en dink nie voordat hy iets doen nie, daarom moet ons na Spreuke 5:15-16 ook luister "Jy het tog self 'n vrou, jy het tog self 'n put met water: drink die strome uit jou eie fontein. Moet jou fonteine dan ook die wêreld vol loop, jou strome water oral heen vloei?"
Ten slote: Die groot prentjie is dat Erotiese liefde en trouheid behoort saam en daarom kan daar nie 'n reël wees wat deur die bank vir almal geldig is nie, want nie alle verhouding het dieselfde belofte van trouheid aan mekaar nie. En om te trou net vir trou is ook nie die antwoord nie, want wat beteken dit as jy net paar jaar later mekaar skei.